
סנהדרין ו ע"ב



טקסט הדף מנוקד



נִגְמַר הַדִּין אִי אַתָּה רַשַּׁאי לִבְצוֹעַ סרמ"ש בנק"ש סִימָן רַבִּי אֱלִיעֶזֶר בְּנוֹ שֶׁל רַבִּי יוֹסֵי הַגְּלִילִי אוֹמֵר אָסוּר לִבְצוֹעַ וְכׇל הַבּוֹצֵעַ הֲרֵי זֶה חוֹטֵא וְכׇל הַמְבָרֵךְ אֶת הַבּוֹצֵעַ הֲרֵי זֶה מְנָאֵץ וְעַל זֶה נֶאֱמַר 'בֹּצֵעַ בֵּרֵךְ נִאֵץ ה'' אֶלָּא יִקּוֹב הַדִּין אֶת הָהָר שֶׁנֶּאֱמַר 'כִּי הַמִּשְׁפָּט לֵאלֹהִים הוּא' וְכֵן מֹשֶׁה הָיָה אוֹמֵר 'יִקּוֹב הַדִּין אֶת הָהָר' אֲבָל אַהֲרֹן אוֹהֵב שָׁלוֹם וְרוֹדֵף שָׁלוֹם וּמֵשִׂים שָׁלוֹם בֵּין אָדָם לַחֲבֵירוֹ שֶׁנֶּאֱמַר 'תּוֹרַת אֱמֶת הָיְתָה בְּפִיהוּ וְעַוְלָה לֹא נִמְצָא בִשְׂפָתָיו בְּשָׁלוֹם וּבְמִישׁוֹר הָלַךְ אִתִּי וְרַבִּים הֵשִׁיב מֵעָוֹן' רַבִּי אֱלִיעֶזֶר אוֹמֵר הֲרֵי שֶׁגָּזַל סְאָה שֶׁל חִטִּים וּטְחָנָהּ וַאֲפָאָהּ וְהִפְרִישׁ מִמֶּנָּה חַלָּה כֵּיצַד מְבָרֵךְ אֵין זֶה מְבָרֵךְ אֶלָּא מְנָאֵץ וְעַל זֶה נֶאֱמַר 'וּבֹצֵעַ בֵּרֵךְ נִאֵץ ה'' רַבִּי מֵאִיר אוֹמֵר לֹא נֶאֱמַר בּוֹצֵעַ אֶלָּא כְּנֶגֶד יְהוּדָה שֶׁנֶּאֱמַר 'וַיֹּאמֶר יְהוּדָה אֶל אֶחָיו מַה בֶּצַע כִּי נַהֲרֹג אֶת אָחִינוּ' וְכׇל הַמְבָרֵךְ אֶת יְהוּדָה הֲרֵי זֶה מְנָאֵץ וְעַל זֶה נֶאֱמַר 'וּבֹצֵעַ בֵּרֵךְ נִאֵץ ה'' רַבִּי יְהוֹשֻׁעַ בֶּן קׇרְחָה אוֹמֵר מִצְוָה לִבְצוֹעַ שֶׁנֶּאֱמַר 'אֱמֶת וּמִשְׁפַּט שָׁלוֹם שִׁפְטוּ בְּשַׁעֲרֵיכֶם' וַהֲלֹא בִּמְקוֹם שֶׁיֵּשׁ מִשְׁפָּט אֵין שָׁלוֹם וּבִמְקוֹם שֶׁיֵּשׁ שָׁלוֹם אֵין מִשְׁפָּט אֶלָּא אֵיזֶהוּ מִשְׁפָּט שֶׁיֵּשׁ בּוֹ שָׁלוֹם הֱוֵי אוֹמֵר זֶה בִּיצּוּעַ וְכֵן בְּדָוִד הוּא אוֹמֵר 'וַיְהִי דָוִד עֹשֶׂה מִשְׁפָּט וּצְדָקָה' וַהֲלֹא כׇּל מָקוֹם שֶׁיֵּשׁ מִשְׁפָּט אֵין צְדָקָה וּצְדָקָה אֵין מִשְׁפָּט אֶלָּא אֵיזֶהוּ מִשְׁפָּט שֶׁיֵּשׁ בּוֹ צְדָקָה הֱוֵי אוֹמֵר זֶה בִּיצּוּעַ אֲתָאן לְתַנָּא קַמָּא דָּן אֶת הַדִּין זִיכָּה אֶת הַזַּכַּאי וְחַיָּיב אֶת הַחַיָּיב וְרָאָה שֶׁנִּתְחַיֵּיב עָנִי מָמוֹן וְשִׁלֵּם לוֹ מִתּוֹךְ בֵּיתוֹ זֶה מִשְׁפָּט וּצְדָקָה מִשְׁפָּט לָזֶה וּצְדָקָה לָזֶה מִשְׁפָּט לָזֶה שֶׁהֶחְזִיר לוֹ מָמוֹן וּצְדָקָה לָזֶה שֶׁשִּׁילֵּם לוֹ מִתּוֹךְ בֵּיתוֹ וְכֵן בְּדָוִד הוּא אוֹמֵר 'וַיְהִי דָוִד עֹשֶׂה מִשְׁפָּט וּצְדָקָה לְכׇל עַמּוֹ' מִשְׁפָּט לָזֶה שֶׁהֶחְזִיר לוֹ אֶת מָמוֹנוֹ וּצְדָקָה לָזֶה שֶׁשִּׁילֵּם לוֹ מִתּוֹךְ בֵּיתוֹ קַשְׁיָא לֵיהּ לְרַבִּי הַאי לְכׇל עַמּוֹ לַעֲנִיִּים מִיבְּעֵי לֵיהּ אֶלָּא רַבִּי אוֹמֵר אַף עַל פִּי שֶׁלֹּא שִׁילֵּם מִתּוֹךְ בֵּיתוֹ זֶהוּ מִשְׁפָּט וּצְדָקָה מִשְׁפָּט לָזֶה וּצְדָקָה לָזֶה מִשְׁפָּט לָזֶה שֶׁהֶחְזִיר לוֹ מָמוֹנוֹ וּצְדָקָה לָזֶה שֶׁהוֹצִיא גְּזֵילָה מִתַּחַת יָדוֹ רַבִּי שִׁמְעוֹן בֶּן מְנַסְיָא אוֹמֵר שְׁנַיִם שֶׁבָּאוּ לְפָנֶיךָ לַדִּין עַד שֶׁלֹּא תִּשְׁמַע דִּבְרֵיהֶן אוֹ מִשֶּׁתִּשְׁמַע דִּבְרֵיהֶן וְאִי אַתָּה יוֹדֵעַ לְהֵיכָן דִּין נוֹטֶה אַתָּה רַשַּׁאי לוֹמַר לָהֶן צְאוּ וּבִצְעוּ מִשֶּׁתִּשְׁמַע דִּבְרֵיהֶן וְאַתָּה יוֹדֵעַ לְהֵיכָן הַדִּין נוֹטֶה אִי אַתָּה רַשַּׁאי לוֹמַר לָהֶן צְאוּ וּבִצְעוּ שֶׁנֶּאֱמַר 'פּוֹטֵר מַיִם רֵאשִׁית מָדוֹן וְלִפְנֵי הִתְגַּלַּע הָרִיב נְטוֹשׁ' קוֹדֶם שֶׁנִּתְגַּלַּע הָרִיב אַתָּה יָכוֹל לְנׇטְשׁוֹ מִשֶּׁנִּתְגַּלַּע הָרִיב אִי אַתָּה יָכוֹל לְנׇטְשׁוֹ וְרֵישׁ לָקִישׁ אָמַר שְׁנַיִם שֶׁבָּאוּ לַדִּין אֶחָד רַךְ וְאֶחָד קָשֶׁה עַד שֶׁלֹּא תִּשְׁמַע דִּבְרֵיהֶם אוֹ מִשֶּׁתִּשְׁמַע דִּבְרֵיהֶן וְאֵין אַתָּה יוֹדֵעַ לְהֵיכָן דִּין נוֹטֶה אַתָּה רַשַּׁאי לוֹמַר לָהֶם אֵין אֲנִי נִזְקָק לָכֶם שֶׁמָּא נִתְחַיֵּיב חָזָק וְנִמְצָא חָזָק רוֹדְפוֹ מִשֶּׁתִּשְׁמַע דִּבְרֵיהֶן וְאַתָּה יוֹדֵעַ לְהֵיכָן הַדִּין נוֹטֶה אִי אַתָּה יָכוֹל לוֹמַר לָהֶן אֵינִי נִזְקָק לָכֶם שֶׁנֶּאֱמַר לֹא תָגוּרוּ מִפְּנֵי אִישׁ רַבִּי יְהוֹשֻׁעַ בֶּן קׇרְחָה אוֹמֵר מִנַּיִין לְתַלְמִיד שֶׁיּוֹשֵׁב לִפְנֵי רַבּוֹ וְרָאָה זְכוּת לֶעָנִי וְחוֹבָה לֶעָשִׁיר מִנַּיִין שֶׁלֹּא יִשְׁתּוֹק שֶׁנֶּאֱמַר 'לֹא תָגוּרוּ מִפְּנֵי אִישׁ' רַבִּי חָנִין אוֹמֵר לֹא תַּכְנִיס דְּבָרֶיךָ מִפְּנֵי אִישׁ וִיהוּ עֵדִים יוֹדְעִים אֶת מִי הֵן מְעִידִין וְלִפְנֵי מִי הֵן מְעִידִין וּמִי עָתִיד לִיפָּרַע מֵהֶן שֶׁנֶּאֱמַר 'וְעָמְדוּ שְׁנֵי הָאֲנָשִׁים אֲשֶׁר לָהֶם הָרִיב לִפְנֵי ה'' וִיהוּ הַדַּיָּינִין יוֹדְעִין אֶת מִי הֵן דָּנִין וְלִפְנֵי מִי הֵן דָּנִין וּמִי עָתִיד לִיפָּרַע מֵהֶן שֶׁנֶּאֱמַר 'אֱלֹהִים נִצָּב בַּעֲדַת אֵל' וְכֵן בִּיהוֹשָׁפָט הוּא אוֹמֵר 'וַיֹּאמֶר אֶל הַשֹּׁפְטִים רְאוּ מָה אַתֶּם עֹשִׂים כִּי לֹא לְאָדָם תִּשְׁפְּטוּ כִּי אִם לַה'' שֶׁמָּא יֹאמַר הַדַּיָּין מָה לִי בְּצַעַר הַזֶּה תַּלְמוּד לוֹמַר 'עִמָּכֶם בִּדְבַר מִשְׁפָּט' אֵין לוֹ לַדַּיָּין אֶלָּא מַה שֶּׁעֵינָיו רוֹאוֹת הֵיכִי דָּמֵי גְּמַר דִּין אָמַר רַב יְהוּדָה אָמַר רַב אִישׁ פְּלוֹנִי אַתָּה חַיָּיב אִישׁ פְּלוֹנִי אַתָּה זַכַּאי אָמַר רַב הֲלָכָה כְּרַבִּי יְהוֹשֻׁעַ בֶּן קׇרְחָה אִינִי וְהָא רַב הוּנָא תַּלְמִידֵיהּ דְּרַב הֲוָה כִּי הֲוָה אָתוּ לְקַמֵּיהּ דְּרַב הוּנָא אָמַר לְהוּ אִי דִּינָא בָּעֵיתוּ אִי פְּשָׁרָה בָּעֵיתוּ מַאי מִצְוָה נָמֵי דְּקָאָמַר רַבִּי יְהוֹשֻׁעַ בֶּן קׇרְחָה




רש"י



נגמר הדין. שאמרו איש פלוני אתה זכאי איש פלוני אתה חייב: אסור לבצוע. משבאו לדין אסור לדיינים לבצוע: המברך. המשבח: אבל אהרן אוהב שלום ורודף שלום. וכיון שהיה שומע מחלוקת ביניהם קודם שיבואו לפניו לדין היה רודף אחריהן ומטיל שלום ביניהן: תורת אמת וגו'. משתעי באהרן כי שפתי כהן ישמרו דעת וגו' (מלאכי ב): הרי שגזל כו'. ובוצע לשון גזילה דכתיב (משלי א) כן ארחות כל בוצע בצע את נפש בעליו יקח: כנגד יהודה. שהיה לו לומר נחזירנו לאבינו אחרי שהיו דבריו נשמעין לאחיו: אתאן לתנא קמא. תנא קמא דאמר אסור לבצוע דריש ליה להאי משפט וצדקה שהיה דוד דן את הדין וחייב את החייב וראה שהיה עני מחויב ממון והיה משלם לבעל דינו מתוך ביתו: פוטר מים ראשית מדון. אם באת לפטור ולהשליך המריבה המשולה כמים כדלקמן ולשום שלום ביניהן: ראשית מדון. קודם שתשא ותתן בדין פטור אותה: נטשהו. ורדוף אחר השלום: קשה. בעל מריבה מטריח דיינין: ה''ג שמא יתחייב חזק ונמצא רודפו. רודף את הדיין להפך את הדין: שיושב לפני רבו. ובא דין לפני רבו ולא לפניו וראה התלמיד זכות לעני וחובה לעשיר ורבו טועה בדין מניין שלא יחלוק כבוד לרבו וישתוק תלמוד כו' ולקמן (דף ז.) מפרש מאי משמע דלא תגורו לשון כינוס הוא: את מי הן מעידין. כאילו הן מעידין בהקב''ה כדאמר לקמן (דף ח.) שמטריחין אותו להחזיר ממון לבעליו: ועמדו שני האנשים אשר להם הריב. ואוקמינן במסכ' שבועות (דף ל.) בעדים הכתוב מדבר: מה לי לצער הזה. שאם אטעה איענש: תלמוד לומר. ביהושפט עמכם בדבר המשפט לפי מה שעם לבבכם שלבבכם נוטה בדבר כלומר בטענותיהם עמכם במשפט לפי אותן דברים תשפוטו ולא תיענשו: דאין לו לדיין. לירא ולמנוע עצמו מן הדין: אלא לפי מה שעיניו רואות. לידון ויתכוין להוציאו לצדקו ולאמיתו ושוב לא יענש: היכי דמי גמר דין. דאמרינן לעיל שוב אין אתה רשאי לבצוע:




תוספות



לפרש דדוקא נקט בחזקת הבתים (ב''ב דף מ. ושם) קנין בפני שנים אבל אי ליכא ב' אין הקנין קנין דהא מסקינן הכא דפשרה צריכה קנין ואפילו הכי קאמרי רבנן פשרה ביחיד והא דנקט התם בפני ב' משום דאין צריך לומר כתובו ואין ראיה מכאן כלל דיכול להקנות בפני שנים לקיים הפשרה שעשה ביחיד ור''ת היה מדקדק מדאמרינן בפרק הזהב (ב''מ דף מו. ושם) היה עומד בגורן ואין בידו מעות כו' ואי אמרת מטבע ניקנה בחליפין ניקני ליה מעות אגב סודר ופשוט מיניה דאין ניקנית בחליפין דדוחק היה ליה לאוקמי בגברא ערטילאי והשתא אמאי לא משני כגון דליכא תרי ואין קנין מועיל אלא בפני שנים אלא ש''מ דודאי מהני ויש דוחין משום דסתם גורן מצויין בה בני אדם: נגמר הדין אי אתה רשאי לבצוע. כגון שכבר דקדקו בדין היטב וכמו גמרו את הדין דלא מיחסר אלא איש פלוני אתה חייב דכיון דנתברר כל כך אין להטעותו לעשות פשרה שאילמלא היה יודע שנתברר דינו לזכות לא היה מתרצה לפשרה בשום ענין ופירש בקונטרס שכבר אמרו איש פלוני אתה זכאי ואיש פלוני אתה חייב ולשון הש''ס מוכח כן בודאי אבל קשה מאי ביצוע שייך השתא אחר שנפסק הדין לגמרי ובדוחק י''ל שלא יטעו אותו לומר לו יראים אנו שמא טעינו בדין ומיהו כשמתחייבין שבועה זה או זה שרי למימר להו לעשות הביצוע כדי ליפטר מעונש שבועה: אבל אהרן. פי' כיון שלא היה דיין ולא היה הדין בא לפניו אלא לפני משה ודאי לדידיה שרי: טחנה ואפאה. להכי נקט ואפאה לפי שיש דברים שאין מתחייבין בחלה עד לאחר אפייה ומייתי לה פרק כל שעה (פסחים דף לז.) הסופגנין והדובשנין והאיסקריטין עשאן באילפס חייבין בחמה פטורין: אלא כנגד יהודה. והא דכתיב (בראשית מט) מטרף בני עלית על מעשה דתמר שיבחו הכתוב כדמתרגמינן את אודיתא ולא בהיתתא: ונמצא חזק רודפו. פירוש לדיין כדמוכח בתר הכי הא דנקט אחד רך שאם היו שניהם חזקים השני היה מסייעו: לא תכניס את דבריך. גבי רש ועשיר לא שייך לשון יראה שאינו ירא מפניהם אלא כלומר אל תכניס את דבריך כדי לחלוק לו כבוד:




רבינו חננאל

ואיזה משפט שיש בו שלום ויש בו צדקה הוי אומר זה ביצוע. שלום שנאמר אמת ומשפט שלום שפטו בשעריכם צדקה שנאמר ויהי דוד עושה משפט וצדקה לכל עמו ודרש ר' זה המקרא בזה הענין דן את הדין וזיכה את הזכאי חייב את החייב אע"פ שלא שילם מתוך ביתו עשה משפט וצדקה משפט לזה שהחזיר לו ממונו. וצדקה לזה שהוציא גזילה מתוך ביתו:



רבי יהושע בן קרחה אומר מניין לתלמיד היושב בפני רבו וראה זכות לעני וחובה לעשיר מניין שלא ישתוק שנאמר לא תגורו מפני איש אל תכניס דבריך מפני איש פי' לא תגורו מלשון אוגר בקיץ בן משכיל כי המשפט לאלהים הוא (וידעו) ויהיו העדים יודעין לפני מי הן מעידין שנאמר ועמדו שני האנשים וקי"ל בעדים הכתוב מדבר וכן פירושו ועמדו שני האנשים והם העדים ואשר להם הריב לפני ה' ויהיו הדיינים יודעים את מי הם דנים ולפני מי הם דנים (ומי הם דנים) ומי עתיד להפרע מהן לפני מי הם דנים לפני הקב"ה שנאמר בקרב אלהים ישפוט וביהושפט כתיב ויאמר אל השופטים ראו מה אתם עושין כי לא לאדם תשפוטו כי אם לה' ושמא יאמר הדיין מה לי בצער הזה ת"ל ועמכם בדבר המשפט אין לדיין אלא מה שעיניו רואות.





המאירי

כל שבאין לפניו לדין מצוה עליו לפתוח להם בפשרה ואפילו שמע את דבריהם ויודע להיכן הדין נוטה אם נשמעו לו בכך משתדל לבצוע ביניהם וכך היא המצוה שנאמר אמת ומשפט שלום שפטו בשעריכם איזה הוא משפט שיש עמו שלום הוי אומר זה בצוע וכן הוא אומר ויהי דוד עושה משפט וצדקה לכל עמו איזה הוא משפט שיש עמו צדקה הוי אומר זה בצוע ואפילו התחילו לדון ונתנו טענותיהם יום אחר יום כל שלא נגמר הדין מצוה עליו לפתוח בפשרה הא לאחר גמר דין והוא שכבר אמר איש פלוני אתה חייב איש פלוני אתה זכאי וי"מ משהסכימו כולם לומר כן אע"פ שלא אמרו עדין ומשהגיעו לכך אין לו לפתוח להם עוד בפשרה אלא יתרצו ביניהם או יקוב הדין את ההר שאף הדין הגמור צד צדקה יש בו שמונע מלהעמיד גזילה בתוך ביתו:



מי שגזל סאה של חטים וטחנה ואפאה והפריש ממנה חלה הואיל ונשתנה קנאה אלא שדמים הוא חייב לו ומברך עליה הא אם גזל עיסה אין מברך על החלה אבל אם גזל פת אפויה ואכלה הואיל ויש כאן הנאה מברך המוציא וברכת המזון שאסור ליהנות מן העולם הזה בלא ברכה ויש חולקין אף בזו וכבר כתבנוה בבבא קמא פרק הגוזל צ"ב א':



מי שבאו לפניו שנים לדין אחד רך ואחד קשה עד שלא ישמע את דבריהם או שישמע ולא ידע להיכן הדין נוטה רשאי לומר להם איני נזקק לכם שמא יתחייב חזק ונמצא רודף את הדיין ויש גורסין שמא יתחייב רך ונמצא קשה רודפו כלומר שמבהילו לפרוע ויגרום לו היזק גדול על שלא עיגן את דינו וכן לאיזו סיבה שתהיה יכול לישמט שלא להזקק להם אבל מ"מ אם שמע את דבריהם והוא יודע להיכן הדין נוטה אינו רשאי שנאמר לא תגורו מפני איש לא תכניס דבריך מפני איש ומ"מ אם היה ממונה לרבים חייב להזקק להם על כל פנים:



תלמיד היושב לפני רבו וראה רבו שטועה ומטה את הדין אין לו לשתוק לכבוד רבו אלא יזכירנו הלכה שנאמר לא תגורו מפני איש:



לעולם תהא יראת שמים על פני הדיינין והעדים שלא להטות את דבריהם חוץ מן הקו השוה כלל ויהיו העדים יודעין את מי הם מעידין ולפני מי הם מעידין ומי עתיד ליפרע מהם שנאמר ועמדו שני האנשים אשר להם הריב לפני י"י ובעדים הכתוב מדבר כמו שיתבאר במקומו וכן יהיו הדיינין יודעין את מי הם דנין כלומר שעדותם ודינם כביכול על הקב"ה הוא בתלמוד המערב אמרו וכי אפשר לו לאדם לדון את בוראו אלא אמר הקב"ה אני אמרתי דיהא לשמעון מנה ולראובן ולא כלום ואתם בוטלין מזה ונותנין לזה עלי לשלם לזה וליפרע מזה וכן יהיו יודעין לפני מי הם דנין ומי עתיד לפרוע מהם שנאמר אלהים נצב בעדת אל בקרב אלהים ישפוט וכן הוא אומר ביהושפט שאמר לשופטים ראו מה אתם עושים כי לא לאדם תשפוטו כי אם לי"י ובתלמוד המערב אמרו ר' עקיבא כד הוה בר נש אמר איזיל מידון קומוי הוה אמר לון הוו יודעין שאתם עומדין לפני מי שאמר והיה העולם שנ' ועמדו שני האנשים וכו' לפני י"י ולא לפני עקיבא בן יוסף שמא יאמר הדיין מה לי ולצרה שאם אטעה אענש תלמוד לומר ועמכם בדבר המשפט אין לו לדיין אלא מה שעיניו רואות ומשיעשה כפי שכלו והוא ראוי לכך אינו נענש אע"פ שטעה הא אם יודע בעצמו שאינו ראוי לכך אל יכניס עצמו בגדולה ממנו והוא שאמרו במסכת ע"ז י"ט ב' רבים חללים הפילה זה תלמיד שלא הגיע להוראה ומורה ועצומים כל הרוגיה זה תלמיד שהגיע להוראה ואינו מורה:





יד רמ"ה

ת"ר כו' נגמר הדין דאמרי איש פלוני אתה זכאי ואיש פלוני אתה חייב אי אתה רשאי לבצוע אבל קודם גמר דין מותר רבי אליעזר כו' מי שבאו לפניך לדין אפי' קודם שתשמע את דבריהם אסור לדיין לבצוע וכל המברך את הבוצע הרי זה מנאץ את השם שנאמר ובוצע ברך כלומר מי שאת הבוצע ברך הרי זה נאץ את השם אלא יקוב הדין את ההר וכך היתה מדתו של משה יקוב הדין את ההר שנאמר כי המשפט לאלהים הוא אבל אהרן אוהב שלום ורודף שלום וכיון שהיה יודע שהיתה מריבה בין אדם לחבירו היה קודם ומטיל שלום ביניהם קודם שיבא לדין שנאמר תורת אמת וגו' בכהן קא מיירי לעיל מיניה כי שפתי כהן כו' ר' אליעזר ן' יעקב או' לא נאמר ובוצע ברך כנגד המברך את הבוצע אלא כנגד הגוזל סאה של חטים כו' ובוצע לשון גזילה הוא דכתיב (משלי א׳:י״ט) כן ארחות כל בוצע בצע וה"ק קרא בזמן שהבוצע מברך על מה שבצע הרי זה ניאץ את השם אבל ביצוע בדין שפיר דמי. ר' מאיר אומר לא נאמר בוצע אלא כנגד יהודה שעשה פשרה עם אחיו על יוסף למכרו כדי שלא יהרגוהו והיה לו לומר מ"מ נחזירנו לאבינו כמו שהיה רוצה ראובן לעשות והאי תנא נמי סבר ביצוע רשות. ר' יהושע בן קרחה אומר מצוה לבצוע. 



דן את הדין וזיכה את הזכאי כו' וקא מפרש בגמרא דהאי דן את הדין ת"ק קאמר לה דהאי משפט וצדקה דכתיב ביה בדוד לאו ביצוע הוא אלא שכשהיה רואה שנתחייב עני ממון היה משלם עליו מביתו אית דמפרשי דהאי ת"ק ר' אליעזר בנו של ר' יוסי הגלילי הוא דאסר לבצוע ולאו מילתא היא חדא דת"ק דכולהו משמע ותוב דסוגיין בגמרא דלא אמרינן דת"ק סתמא אלא לההוא דלא דכיר שמיה אלא מסתברא דאת"ק דברייתא קאי דאמר נגמר הדין אי אתה רשאי לבצוע אבל קודם גמר דין רשאי רשות בעלמא אבל מצוה נמי לא ורבי יהושע בן קרחה סבר מצוה נמי ומייתי לה ראיה מדשבחיה קרא לדוד דהוה עביד ביצוע וקאמר ליה ת"ק מהתם לית לך ראיה דמצוה לבצוע דההוא משפט וצדקה לאו ביצוע הוא אלא שהיה דן את הדין כו'. קשיא ליה לר' מימריה דת"ק דמוקי לה להאי צדקה משום דהוה משלם לעניים מדיליה האי לכל עמו לעניי עמו מיבעי ליה אלא אמר ר' אומר אני לעולם אין מצוה לבצוע וקרא דמשפט וצדקה לאו בביצוע קאי ולא נמי בששילם לעני מתוך ביתו אלא בדינא ממש קאי שאע"פ שזיכה את הזכאי כו':



רבי שמעון בן מנסיא אימר שנים שבאו לפניך לדין כל זמן שאין אתה יודע להיכן הדין נוטה אתה רשאי לומר להן לכו ובצעו משאתה יודע להיכן הדין נוטה אי אתה רשאי לומר להן לכו ובצעו שנאמר ולפני התגלע הריב נטוש כלומר כשבאת לפטור את המריבה המשולה כמים פטרה לשון ראשית מדון כלומר קודם שתשמע את דבריהם וכן אף משתשמע את דבריהם קודם שנתגלה לך הריב התגלע כמו התגלה שכן עי"ן וה"א מתחלפות לפי ששתיהן מאותיות הגרון הן כמו שחי"ת ועי"ן מתחלפות דכתיב חמדתו וכתיב (מיכה א׳:י״א) ויקח מכם עמדתו וכן אל"ף עי"ן דכתיב מתעב וכתיב (עמוס ו׳:ח׳) מתאב אנכי את גאון יעקב אתה רשאי לנתשו:



 ר' יודה בן לקיש אומר שנים שבאו לדין לפניך אחד רך ואחד חזק עד שאתה יודע להיכן הדין נוטה רשאי לומר להן איני נזקק לכם שמא יתחייב חזק ונמצא רודף את הדיין להרע לו אבל משתשמע כו':



רבי יהושע בן קרחה אומר מנין לתלמיד שיושב בפני רבו ורואה זכות לעני וחובה לעשיר רבותא קמ"ל דאפילו תלמיד היושב בפני רבו ללמוד תורה ואין עול הדין מוטל עליו ורואה זכות לזה וחובה לזה ורבו טועה ומחליף אינו רשאי לשתוק ולא סוף דבר שיהיה רואה זכות לעשיר וחובה לעני אלא אפי' רואה חובה לעשיר והרי הוא מתיירא ממנו שלא יהא רודפו אל תעלה על דעתך שאין זה מוטל אלא על הדיינין כת"ק דמוקי ליה להאי קרא דלא תגורו בדיינא גופיה אלא אפילו תלמיד היושב בפני רבו דאיכא תלת לפיטורא חד דלא רמיא עליה ותו דס"ד אמינא לשתוק משום יקרא דרביה אי נמי כדי שלא יהיה עשיר רודפו קמ"ל לא תגורו לכ"ע קא מזהר רחמנא ואפילו תלמיד היושב לפני רבו אל יכניס דבריו מפני איש לא מפני כבודו של רבו ולא מפני פחדו של עשיר:



ויהיו העדים יודעים את מה הן מעידין שאע"פ שאין באין אלא לחייבו ממון שלא כדין מעלה עליהן הכתוב כאילו חייבו נפשות שנאמר אל תגזול דל כי דל הוא כו' וכתיב בתריה וקבע את קובעיהם נפש כדאיתא בהגוזל ומאכיל (קי"ט.) ועל מי הן מעידין על המקום שמטריחין אותו להחזיר ממון לבעליו כדאיתא לקמן. ולפני מי הן מעידין לפני המקום שנאמר ועמדו שני האנשים אשר להם הריב כו' לפני ה' ומוקמינן לה במסכת שבועות (ל'.) דבעדים הכתוב מדבר ועמדו שני האנשים אשר להם הריב אלו בעלי דינין וה"ק קרא ועמדו האנשים ואשר להם הריב לפני ה'. ויהיו הדיינין יודעים כו' כדפרשי' גבי עדים את מה הן דנין דיני נפשות אל תגזול דל כו' ועל מי הן דנין הרי הן כאילו דנין על המקום מאחר שמדת הדין נוהגת להחזיר ממון לבעליו דכתיב כי המשפט לאלהים הוא והשתא מייתי לה מקרא דיהושפט ולפני מי הן דנין לפני המקום דכתיב בקרב אלהים ישפוט דמשמע ליה אלהים דסופיה דקרא דייני וה"ק קרא אלהים נצב בעדת אל הקב"ה משרה שכינתו בעדת אל ובקרב הדיינין ישפיט הרי הוא מצוי שם ושופט בקרבם וכן ביהושפט הוא אומר ויאמר לשופטים כו' כי לא לאדם תשפוטו כי אם לה' הא למדת שהכתוב מעלה עליהן כאלו דנין על המקום מעיקרא פסיק ותני לה לכוליה מילתיה והדר מייתי להו לקראי כולהו בהדי הדדי. ושמא יאמר הדיין מה לי ולצער הזה שמא אטעה ואענש ת"ל ועמכם בדבר משפט לפי מה שעם לבבכם תדונו כלומר שאין לדיין הראוי לדון לימנע מן הדין לגמרי אלא צריך לכוין את לבו להוציא את הדין לאמתו ולצדקו ולפי מה שלבו נוטה בדבר יפסוק את הדין ושוב אינו נענש והיינו דאמרינן אין לדיין אלא מה שעיניו רואות:



אמר מר נגמר הדין אי אתה רשאי לבצוע היכי דמי גמר דין אמר ר"י א"ר איש פלוני אתה זכאי ואיש פלוני אתה חייב וכ"ת מאי שנא בעלמא דלא הוי גמר דין עד דאמרי ליה צא תן ומאי שנא הכא דסגיא לן באיש פלוני אתה זכאי ואיש פלוני אתה חייב לא דמי דאלו התם בדעתיה דבעל דין תליא מילתא ולסברא דבעל דין דאמרינן דכל כמה דלא אמרי צא תן לו סבר אכתי לא פסיקא להו מילתא לרבנן ואלו הכא לדעתא דבי דינא תליא מילתא ומכי אמרי ליה איש פלוני אתה זכאי ואיש פלוני אתה חייב הוי גמר דין:



אמר רב הלכה כרבי יהושע בן קרחה דאמר מצוה לבצוע ואסיקנא מאי מצוה דאמרינן להו אי דינא בעיתו עבידנא לכו דינא ואי פשרה בעיתו עבדינן לכו פשרה דאע"ג דאתון אדעתא דדינא פתחינן להו בפשרה.





מהרש"א - חידושי הלכות

בד"ה נגמר הדין כו' דלא מיחסר אלא איש פלוני כו' עכ"ל וה"ד גמר דין איש פלוני אתה חייב כו' דקאמר היינו דגמרו כן בדעתם ואף שעדיין לא אמרו כן לבעלי דינין ור"ש בן מנסיא דקאמר ואתה יודע להיכן הדין נוטה כו' צ"ל דהיינו אפילו לא גמרו כן בדעתם אלא שכ"א מהם שיודע בדעתו להיכן הדין נוטה אי אתה רשאי לבצוע וק"ל:





מהרש"א - חידושי אגדות

יקוב הדין את ההר. עי' בערוך ע' קבה ב' פירושים ויש לפרשו לפי ענינו הכא שהדיין מבקש לעשות פשרה דלעשות דין קשה בעיניו שירא מבעל דין קשה שמא יתחייב ויהיה רודפו וע"כ דימה אותו להר קשה ואמר שאל יחשוב הדיין כן אלא יקוב הדין כו' וק"ל:


אוהב שלום ורודף שלום וכו'. זכר ג' מיני שלום שהם לשמים ולעצמו ולבריות לפי שהפורש עצמו מן הדין לעשות פשרה מביא שלום בינו לבין אביו שבשמים כי הדין והמשפט לאלהים הוא וכדלקמן כל הנוטל מזה ונותן לזה שלא כדין הקב"ה נוטל וכו' שנאמר כי ה' יריב ריבם וז"ש שע"י הפשרה אוהב שלום לאביו שבשמים ואמר ורודף שלום כי ע"י הדין אפשר שבעל דין המתחייב בורח ממנו ויהיה שונא לדיין וע"י הפשרה הרי הוא רודף השלום שיהיה לו ממנו ולא יהיה אויבו ואמר ומשים שלום בין אדם לחבירו הוא בין בעלי דינין לפי שהפשרה היא בהסכמת ורצון שניהם משא"כ הדין שלעולם לפי דעת המתחייב אין מוחל טענתו נגד בעל דין חבירו אף שיצא חבירו זכאי בב"ד נגדו ואמר:


שנא' תורת אמת וגו'. לפי שיש דיין המונע עצמו מן הדין ומבקש לעשות פשרה לפי שאינו יודע דין תורה וגם יש שיודע דין תורה אבל מונע עצמו שאינו יודע לסדר דבריו היטב ואפשר שבדבריו ישתמע דבר לתרי אפי ולשון עולה שמתוך דבריו ילמדו שום שקר כמאמרם ז"ל הזהרו בדבריכם שמא וכו' ולזה אמר אהרן שהיה רודף שלום לעשות פשרה אל תחשוב שעשה אהרן כן במניעה מן הדין מפני סבה אחת מאלו דאינו כן שהרי תורת אמת שהיא תורת משה היה גם כן בפיהו והיה יודע לפסוק דין אמת גם עולה לא נמצא בשפתיו שהיה יודע להזהר בדבריו שלא ימצא בו שום עולה שמתוכו ילמדו לשקר אבל עשה כן כי בשלום ובמישור וגו' על דרך שאמרו בריש פרק אחד דיני ממונות צדק צדק תרדוף א' לדין וא' לפשרה דאף בפשרה צריך הדיין לראות שיעשה בצדק ובמישור וז"ש כי בשלום שהיא הפשרה שעשה אהרן במישור ובצדק היה שלא רדף הא' יותר מחבירו וז"ש הלך אתי דאילו אף בפשרה אם לא היה בצדק והיה נותן לזה ונוטל מזה הייתי מחזיר לו כדלקמן ואין זה הולך במישור וסיים רבים השיב מעון שע"י הפשרה השיב הרבים מעון דאילו בדין אף שהדיין לא יטעה אפשר דבדין מרומה הוא מחייב את הזכאי ומזכה החייב ויש עון בבעל דין ולפעמים שלא יהיה מתון יטעה הדיין לחייב הזכאי ולזכות החייב דחטא תלוי בו דנוטל מזה ונותן לזה וכו' מה שאין כן בפשרה שהיא ברצון שניהם ואין כאן עון לא לבעל דין ולא לדיין דהפשרה היא כמחילה וק"ל:


כנגד יהודה וכו'. בי"מ כתוב בזה אבל ק"ק אמאי קרא ליה מנאץ למברכו ולא ליהודה גופיה ועוד מ"ט למנאץ ה' דמשמע ענין הכעסה או כפירה וי"ל שמפני שמהמעשה ההוא נמשך טובה שנתגדל יוסף במצרים והציל העולם מרעב לכאורה ישובח יהודה במעשהו שנגמרה כוונת אלהים על ידו כמ"ש יוסף כי למחיה שלחני וגו' לכ"א שהחושב זה מנאץ לה' שיראה שה' סבב הדבר ע"י שנתן בלב יהודה לעשות כן וחלילה לאל מרשע אלא שמה' יצא הדבר הטוב כו' ולעולם לא יהיה תפארת יהודה על מעשהו וכו' עכ"ל עש"ב וכתבו התוס' והא דכתיב מטרף בני עלית על מעשה דתמר שבחו הכתוב כדמתרגמינן את אודיתא וכו' עכ"ל. ומ"ש המתרגם באידך קרא מטרף בני עלית וגו' מדין קטלא ברי סלקתא וכו' פירוש נמי מדין הריגת תמר ובניה וכ"כ החזקוני אבל בע"י כתב ובחידושין אמרינן דהיינו שלא הניח להרוג את יוסף עכ"ל ודבריו אינם מובנים דודאי אין עולה על דעת האומר לברך את יהודה אינו אלא על שלא הניחו להרגו ואהא קאמר דאין זה אלא מנאץ ויש ליישב דהכי קאמר דודאי על שלא הניחו להרגו ראוי לברכו וכדכתיב מטרף בני עלית וגו' אבל הכא ה"ק מי שמברכו במה שתלה סבת מניעת הריגתו בממון ואמר מה בצע הרי זה מנאץ ה' כי היה לו לתלות סבת מניעת הריגתו ביראת חטא והוא פי' הקרא ובוצע ברך שהמברכו שהצילו יהודה ונתן סבת המניעה מהריגה לבצע ממון הרי זה מנאץ ה' כי היה ראוי לו ליתן סבת המניעה ביראתו מחטוא לה' ובזה יתיישב קצת קושית יפ"מ שאמר הכתוב מנאץ ה' ולולי פירושם היה נראה לפרש דה"נ לשבח יהודה קאמר ומברך במקום זה הוא במקום קללה וגידוף כמו ברך נבות אלהים ומלך וז"ש כל המברך את יהודה ומגדפו על זאת שאמר מה בצע כי נהרוג וגו' ומכרו בממון ולא החזירו לאביו אין זה אלא מנאץ ה' שיהודה כוונתו לש"ש היה שהיה חושש שלא יהיו אחיו שומעים לו בדבר זה להחזירו לאביו וז"ש מנאץ ה' כי שם יהודה נקרא כולו על שמו של הקב"ה כמ"ש בסוטה על שקידש ש"ש בפרהסיא ותו לא מידי וק"ל:


אין שלום כו'. הכא ניחא דמשמע ליה דמשפט ושלום איירי במקום אחד ולא איירי בשני מקומות דמדכתיב בסיפא דקרא שפטו בשעריכם משמע דשלום נמי במקום משפט איירי אבל לקמן גבי כל מקום שיש משפט אין צדקה כו' קשה דאימא דמשפט וצדקה בשני מקומות איירי דמי שצריך למשפט עשה לו משפט ומי שנצרך לצדקה נתן לו צדקה וכמה קראי כתיב בכה"ג בב' מצות הללו משפט וצדקה כמו כי ידעתיו וגו' לעשות משפט וצדקה וגו' וי"ל דמדכתיב משפט וצדקה לכל עמו משמע ליה דאיירי בצדקה שבמקום משפט דכל עמו צריכין למשפט אבל לצדקה ממש ודאי דלאו כל עמו הוו צריכין ליה דלאו עניים היו כולם וכדפריך לקמן אליבא דת"ק לכל עמו לעניים מבעי ליה ודו"ק:


ששילם לו מתוך ביתו כו'. נראה לכאורה דאיירי בעני שאין לו ממה לשלם ואין לבעל דינו עליו דין תשלומין עד שישיג ידו ויתעשר ומכל מקום קאמר דאותה צדקה שעשה לו חברו עד היום בהלואה זו שנאמר בהשבת העבוט ולך תהיה צדקה וגו' השתא ששלם לו דוד בעבורו נחשבת זו הצדקה לדוד ואמרו בזה שאמר דוד עשיתי משפט וצדק בל תניחני לעושקי שהתפלל שלא יעשו העני ובעל דינו קנוניא עלי לתבוע את העני אף אם אין העני חייב לו ואני אשלם לו בעבורו ואחר כך יחלקו ביניהם מה שעשקו ממני וק"ל:


שהוציא גזילה וכו'. ומלת צדקה הנאמרת כאן אינו ממש צדקה אלא שעשה עמו צדקה וטובה והשיבו מעון הגזילה ובי"מ הקשה וא"ת אם כן מאי רבותא דדוד אתא לאשמועינן דאימא דקרא לא אתי למימר אלא דעל ידי שהיה דוד עושה משפט וצדקה הצליח יואב במלחמה כדאמרינן בפרק נגמר הדין ויהי דוד עושה משפט וצדקה וגו' ויואב בן צרויה על הצבא מ"ט יואב על הצבא משום דדוד עושה משפט וצדקה וגו' וק"ל:


שנאמר פוטר מים ראשית מדון וכו'. פירש רש"י אם באת לפטור ולהשליך כו' עכ"ל משמע ליה דדריש נמי רישא דקרא בהכי אף על גב דתלמודא לא הזכיר בדרשה רק סיפא דקרא ולפני התגלע הריב וגו' מדפריך לקמן והני תנאי ראשית מדון מאי דרשו ביה משמע דהאי תנא דריש ליה שפיר בהכי כפי' רש"י וק"ל:


שנאמר ועמדו שני אנשים אשר להם הריב וגו'. כולה יליף ליה מהאי קרא לפי שזכר את העדים כאילו הם הבעל דין הגוזל את חבירו כמ"ש אשר להם הריב וגו' לפי שעל ידי עדות שקר או על ידי שכובשים עדותם גוזל בעל דין את חבירו והרי כאלו הם גוזלים להקב"ה שמטריחים אותו להחזיר ממון שנתן לבעליו על ידי עדות שקר וכובש עדותן וכן לגבי דיינין קאמר הכי יודעים את מי הם דנים כו' שעל ידי שהם מטים משפט גוזל בעל דין אחד את חבירו והרי כאילו הם גזלו להקב"ה שמטריחין להחזיר ממון לבעליו ועתיד ליפרע מהם אותו ממון שנתן לבעליו על ידי שהטו משפט ומייתי ליה מהאי קרא אלהים נצב בעדת אל שהוא נצב שם כאילו הוא היה בעל דין:


וכן ביהושפט הוא אומר ויאמר לשופטים ראו מה אתם עושים כו'. לפי שיחשוב הדיין כי במטהו משפט אין בו מעשה בידים וע"כ אמר ראו מה אתם עושין וגו' שעל ידי מטה משפט נעשה מעשה הגזילה וזה שכתב כי לא לאדם תשפוטו כי אם לה' דלגבי הקדוש ברוך הוא הדבור בו כמעשה כמו שכתוב בדבר ה' שמים נעשו ועל זה אמרו כל הדן דין אמת לאמתו כאילו נעשה שותף להקדוש ברוך הוא במעשה בראשית כי כמו שהקב"ה קיים עולמו במעשה בראשית במאמר ובדבור כן זה הדן דין אמת לאמתו קיים את העולם בדבורו ואמר:


שמא יאמר הדיין מה לי לצער הזה וכו' תלמוד לומר עמכם בדבר וגו'. עיין פירוש רש"י ועוד יש לומר שמא יאמר הדיין מה לי לצער הזה שלעולם הדיין הוא בצער שמא לא כוון אל האמת שמא טעה בשכלו תלמוד לומר עמכם וגו' כי ה' יהיה עמכם בדבר המשפט לכוין דעתכם אל האמת ואין לו לדיין אלא מה שעיניו רואות לכוין דעתו אל האמת וה' יהיה עמו בזה לכוונו אמת לאמתו ובזה יתיישב גם כן מה שאמרו לקמן אמת לאמתו כי אפשר שיכוין הדיין דעתו אל האמת ויטעה בשכלו אבל הדן דין אמת לאמתו שלא יטעה בו שהקב"ה עמו לכוין דעתו אל האמת הוא משרה שכינתו וכו' כדלקמן:





מהר"ם

בתוס' ד"ה אלא כנגד יהודה והא דכתיב מטרף בני עלית על מעשה דתמר שבחו הכתוב וכו' וצ"ל לפ"ז דכתיב מטרף בני אינו ר"ל יוסף ובני לא קאי איוסף אלא ליהודה קורא בני וה"ק מטרף ר"ל מדין מיתה של תמר אתה בני יהודה עלית ר"ל סילקת את עצמך והורית שממך נתעברה וגם מפירש"י משמע שהוא מפרש הכתוב כן שכתב וכן מהריגת תמר הודה ואמר צדקה ממני אלא שרש"י פירשו ג"כ על יוסף אבל מ"מ לפי הדרך שפירשו שקאי אמעשה דתמר צריך לפרש הפסוק כאשר כתבתי והא דכתבו התוס' כדמתרגמינן את אודית ולא בהתיתא בתרגום אונקלוס שלפנינו אין כתוב בפסוק מטרף בני עלית אלא לעיל מזה בפסוק יהודה אתה יודוך אחיך כתוב בתרגום שלנו יהודה את אורית ולא בהתיתא וכו' ואפשר דס"ל להתוס' דמתרגם כן בפסוק הראשון דיהודה אתה יודוך וגו' מכלל שס"ל להתרגום דגם מטרף בני עלית הכתוב בפסוק השני איירי נמי ממעשה דתמר ולא ממעשה דיוסף כן נ"ל לפרש דעת התוס' שמפרשים כוונת התרגום כן אבל בתרגום יונתן בן עוזיאל שבידינו תרגם ג"כ בפסוק הראשון דקאי על מעשה דתמר ואעפ"כ בפסוק מטרף בני עלית תרגם דקאי על מעשה דיוסף ודו"ק:


ד"ה ונמצא חזק רודפו פירוש. לדיין כדמוכח בתר הכי וכו' ר"ל דמייתי עלה לראיה קרא דלא תגורו מפני איש דקאי אדיין והא דנקט אחד רך וכו' ר"ל דבשלמא אם היה אפשר לפרש דקאי אבעל דין הוי אתי שפיר דנקיט אחד רך ואחד קשה לומר שאם יתחייב החזק ירדוף להרך אבל השתא דקאי חזק רודפו אדיין א"כ למה נקט אחד רך ואחד חזק הא בששניהם חזקים מכ"ש שיש להדיין לגור מפניהם דאיזה מהן שיתחייב ירדוף אותו:


ד"ה אל תכניס דבריך גבי רש ועשיר לא שייך לשון יראה ומו' הוקשה להתוס' למה התנה הכא לפירושו של רבי חנן שמפרש לא תגורו לשון הכנסה יותר מלעיל גבי אחד רך ואחד קשה ומתרץ דלשון זה לא אצטריך לשום פירוש דפשוט הוא דלא תגורו הוי לשון יראה אבל הכא גבי רש ועשיר לא שייך לשון יראה הוצרך לפרש לא תגורו הוא לשון הכנסה ופירוש לא תכניס דבריך לשון אוגר בקיץ לחמה כדלקמן בשמעתין:





חכמת שלמה

גמ' אלא יקוב הדין את ההר וכן משה היה אומר יקוב הדין את ההר שנאמר כי המשפט לאלהים הוא וגו' אבל אהרן כו' ר' יהושע בן קרחה כו' משפט וצדקה לכל עמו והלא כל מקום כו' אלא איזהו משפט שיש כו' כצ"ל. שם וכן בדוד הוא אומר ויהי דוד עושה משפט וצדקה לכל עמו משפט לזה שהחזיר לו את ממונו וצדקה לזה ששילם לו מתוך ביתו כל זה נמחק:


ור"ש בן לקיש דאמר ב' כו' וא"ר חנין לא תכניס דבריך כו' כצ"ל. רש"י בד"ה אתאן לתנא קמא כו' החייב וראה הד"א:


בד"ה פוטר מים כו' ביניהם ראשית הוא דבור אחד:


בד"ה ת"ל ביהושפט עמכם בדבר המשפט עמכם לפי מה שעם לבבכם שלבבכם נוטה בדבר כלומר בטענותיהם במשפט לפי כו' כצ"ל:


תוס' בד"ה אלא כנגד כו' בסופו ולא בהתיתא תרגם ירושל' ולא יתבוששו:





מהר"ם שיף

גמ' ואפאה אולי [נקט ואפאה] לכלול נמי ברכת הנהנין כדעת קצת הפוסקים שאין מברך עליו ברכת הנהנין.   עיין בב"י אורח חיים סימן קצ"ו וברא"ש ריש פרק שלשה שאכלו: 
אפשר לכוין בברכת יעקב. פשוטו דבוצע בירך. המברך לגזלן. שמעון ולוי כלי חמס מכרותיהם. והנני מברכם. שולל פירוש פשוט דקרא. יהודה אתה כו' מטרף בני כו' שולל פירוש מ"ד בוצע ברך נגד יהודה מטרף בני טלית וכפירש"י בפשוטו ועיין בתרגום אונקלוס ותרגום יונתן. יששכר כו' זבולון כו' זה עוסק בפרקמטיא ומספיק כו'. שלא תימא מצוה הבאה בעבירה כו'. דן ידין כו'. האי דהוי אמר דונו דינא כו' [אמר ש"מ מדן קאתי שנאמר דן ידין]. להורות שהפירוש אמתי של בוצע ברך על פשרה: 


ברש"י בד"ה ה"ג שמא יתחייב חזק ונמצא רודפו רודף את הדיין כן נ"ל לגרוס.   שאין לשון רודף את הדין להפוך כו' וכן העתיקו הר"מ. ולפירש"י אינו רק טרחא וזילותא כמשמעות לשון קש"ה בעל מריבה כו' וגריס ונמצא רודפו לא חז"ק וצ"ל לפי"ז [דלא שייך תי' התוס' בד"ה ונמצא חזק] דנקט אחד רך לרבותא אע"ג דספק הוא שמא יתחייב הרך אפ"ה מששמע דבריהם לא תגורו. והתוס' פי' רדיפה כמשמעות לשון חז"ק שיכנו וכהאי גוונא. ונקיט בדוקא [אחד רך] כו' [כמ"ש התוס']. [ומ"ש התוס'] כדמוכח בתר הכי כו' רצונם לומר מדלא מייתי רב אנן עד אחרי דברי רבי יהושע בן קרחה משמע דלר"ל לא תגורו כפשוטו לשון יראה לא [מלשון] כנושו. וכמ"ש התוס' אח"כ [בד"ה לא תכניס]: 


בתוס' בד"ה נגמר כו'   ומיהו כשמחייבין שבועה כו'.   עיין בזה בהג"א דמשמע דקאי דוקא לפירוש התוספות ועיין:





רש"ש

גמרא וכן ביהושפט ה"א ויאמר אל השופטים ראו מה אתם עושים כו'. כצ"ל:



שם והא ר"ה תלמידיה דרב הוה. ב"ק (קטו) וש"נ:



תד"ה טחנה. להכי נקוט ואפאה כו'. עי' מש"כ בזה בב"ק בס"ד:





הגהות יעב"ץ

גמ' מנין לתלמיד שיושב לפני רבו וראה זכות לעני וחובה לעשיר כו'. נ"ב בהווה דבר ובמידי דשכיח. ומשום דנפק ליה מקרא דלא תאגור ומפני עני ודאי לא יאגור דבריו אבל פשיטא דהוא הדין איפכא נמי לא ישתוק:


שם ויהו עדים יודעין כו'. נ״ב זו אזהרה לדיין שיזכיר ויזהיר את העדים על ככה. וממנו ישימו הם כמו כן על לבם לזכור מה שמוטל עליהם לידע פן ישכחו:





בן יהוידע

וְכֵן מֹשֶׁה הָיָה אוֹמֵר: "יִקֹּב הַדִּין אֶת הָהָר" (דברים א, יז). יש להקשות מה ענין הָר דנקיט כאן? ונראה לי בס"ד דקרא כתיב (עובדיה א, כא) וְעָלוּ מוֹשִׁעִים בְּהַר צִיּוֹן לִשְׁפֹּט אֶת הַר עֵשָׂו וְהָיְתָה לַהֳ' הַמְּלוּכָה, ופרשנו הכונה בזכות משפט אמת ישפטו את הר עשו, והר ציון שערים המצויינים בהלכה כמו שאמרו רבותינו ז"ל על פסוק (תהלים פז, ב) 'אֹהֵב הֳ' שַׁעֲרֵי צִיּוֹן'. והכי קאמר וְעָלוּ מוֹשִׁעִים בְּהַר צִיּוֹן לִשְׁפֹּט שעולים במקום המצויין בהלכה לשפוט בו דין אמת הנה בזה יזכו לִשְׁפֹּט אֶת הַר עֵשָׂו ותיבת לִשְׁפֹּט קאי להכא ולהכא ונדרשת כפלים וכיון דהמשפט היא דינא דמלכותא בסוד דינא דמלכותא 'דינא' שהוא סוד שם 'אדנ־י' לכן וְהָיְתָה לַהֳ' הַמְּלוּכָה ולכן משה רבינו ע"ה רוצה בדין אמת כדי שבזה 'יִקֹּב הַדִּין אֶת הָהָר' הוא הר הידוע שהוא הר עשו.
אבל אהרן הכהן ע"ה סבירא ליה שגם בשלום שהוא הפשרה נשפוט הר עשו ונתגבר עליו ולכן היה אוהב שלום ורודף שלום (משנה אבות א, יב) והיינו כי שָׁלוֹם [376] שהוא פשרה עולה מספר שע"ו ובזה נכניע עֵשָׂו [376] שהוא שע"ו.
ברם קשה באומרו 'אוֹהֵב שָׁלוֹם וְרוֹדֵף שָׁלוֹם' כי רודף משמע שדוחה השלום ומסירו ומבריחו.
ונראה לי בס"ד הכונה אם יש קטטה ומריבה בין ראובן ושמעון משתדל לעשות שלום ביניהם אך לפעמים לא יועילו מעשה השלום שיש רשע מלשין את שמעון אצל ראובן ובזה סותר כל בנין שבונה אהרן הכהן ע"ה כדי להשים שלום בין ראובן לשמעון חבירו לכן מה עשה אהרן ע"ה רודף שלום שיש בין אותו רשע ובין ראובן כדי שלא יהיה נכנס אצלו ולא יהיו דבריו נאמנים אצלו כי כן שורת הדין מחייבת לעשות לבעלי המחלוקת.
וכמו שנאמר גבי נתן הנביא שהגיד לדוד המלך ע"ה מה שעשו אדוניה ויואב בענין המלכות שאמרו יְחִי הַמֶּלֶךְ אֲדֹנִיָּהוּ (מלכים א' א, כה) בעודו דוד בחיים ועשה בזה פירוד בין דוד המלך ע"ה ובין אדוניהו ויואב ודעמייהו כדי לבטל המחלוקת.
וכן היה עושה אהרן הכהן ע"ה לאותם רשעים בעלי מחלוקת הבאים אצל ראובן ומדברים לשון הרע על שמעון כדי להגדיל השנאה ולרחק השלום מביניהם שהוא יהיה רודף את השלום שיש בין אותם רשעים לבין ראובן אשר זה השלום הוא הסותר בנין השלום שעושה הוא ובזה אז יוכל לעשות השלום בין ראובן לחבירו שמעון.
ובני ידידי כבוד הרב יעקב נר"ו פירש אם יש מריבה לראובן עם שמעון בשביל דברי בזיון שדבר עליו או בשביל מעשה רע שעשה בסתר להזיק לו והוא רוצה לעשות שלום בין ראובן לשמעון מחמת שאמר לראובן שקר דברו על שמעון לפניך ואין לו עון אשר חטא הנה יזדמן לפעמים כך אין דבריו מתקבלים אצל ראובן כי יאמר: אהרן מכזיב הדברים ואומר שקר כדי לעשות לנו שלום ובשביל השלום הוא משנה ואומר לא כן היה הדבר!
לכן מה יעשה אהרן? תחילת הכל יהיה רודף שלום ומבריחו בדבריו שאומר לראובן אם ככה אמר שמעון וכך עשה אז גדול עונו מנשא ואתה תרדפהו עד החרמה ותרד עמו עד לחייו ולא תעשה שלום עמו בשום אופן כי איש כזה אין מן הראוי לעשות עמו שלום ולהתקרב אליו, ואחר שישמע ראובן דברים אלו יהיה לו אמונה באהרן הכהן ע"ה בראותו שמקנא קנאתו וחס על כבודו ורוצה להרחיק השלום מביניהם ואחר כך יורד עמו בדברים בהדרגות שאומר לו כפי הנראה מדבר זה מוכח דשקר ענו בשמעון ואז מיעצו לעשות שלום ועתה יהיו דבריו מקובלים אצלו ואינו אומר ראובן בדעתו דאהרן הוא מגמתו לעשות שלום ולכך מסביר הדבר לזכות את שמעון לפני ואינו כן נמצא מתחילה הוא רודף שלום שמדבר דברים להראות שהוא מבריח את השלום בין ראובן לשמעון אך כונתו כדי שבזה יעשה השלום בין ראובן לשמעון עד כאן דבריו נר"ו.



"אֱמֶת וּמִשְׁפַּט שָׁלוֹם שִׁפְטוּ בְּשַׁעֲרֵיכֶם", וַהֲלֹא בְּמָקוֹם שֶׁיֵּשׁ מִשְׁפָּט אֵין שָׁלוֹם, וּבְמָקוֹם שֶׁיֵּשׁ שָׁלוֹם אֵין מִשְׁפָּט! (זכריה ח, טז). קשא למה נקיט שתי חלוקות, די בחלוקה ראשונה להקשות ממנה?
ונראה לי בס"ד דתחילה מקשה איך אומר משפט שלום והלא במקום שיש משפט אין שלום ואם תאמר הכי קאמר: משפט שסופו יהיה בו שלום כי ראובן ושמעון מריבים זה בזה זה חושב חבירו מעביר עליו הדין וזה חושב להפך לכן הם מריבים זה בזה אבל אחר שבאו לפני הדיין ואמר לו פלוני חייב פלוני זכאי יעשו שלום ביניהם כי החייב כיון שידע שהדין עם חבירו למה יריב עמו, וכן חבירו אשר ראה שזה קבל הדין ועשה כמו שאמר הדיין למה יריב עמו, וכמו שכתב רבינו מהר"ם אלשיך ז"ל בפרשת יתרו על פסוק וְכָל הָעָם עַל מְקֹמוֹ יָבֹא הַזֶּה בְשָׁלוֹם (שמות יח, כג) עיין שם.
וכן נמי הכי קאמר 'וַהֲלֹא בְּמָקוֹם שֶׁיֵּשׁ מִשְׁפָּט אֵין שָׁלוֹם' ואיך אומר משפט שלום? ואם תאמר הכי קאמר משפט שאחריתו שלום עוד קשה 'בְּמָקוֹם שֶׁיֵּשׁ שָׁלוֹם אֵין מִשְׁפָּט' דאחר שקבלו הדין ועשו שלום אין עוד משפט ואיך הכתוב נקיט אחר שלום מלת שִׁפְטוּ? ומשני אֵיזֶהוּ מִשְׁפָּט שֶׁיֵּשׁ בּוֹ שָׁלוֹם? זֶהוּ בִּצּוּעַ! והכי קאמר קרא 'מִשְׁפַּט שָׁלוֹם' זה הבצוע בו 'שִׁפְטוּ בְּשַׁעֲרֵיכֶם'.



וְכֵן בְּדָוִד הוּא אוֹמֵר: "וַיְהִי דָּוִד עֹשֶׂה מִשְׁפָּט וּצְדָקָה", וַהֲלֹא כָּל מָקוֹם שֶׁיֵּשׁ מִשְׁפָּט אֵין צְדָקָה, וּצְדָקָה אֵין מִשְׁפָּט! (שמואל ב' ח, טו). קשא למה לא הביא מקרא מלא בתורה האמור גבי אברהם אבינו ע"ה דכתיב בפרשת וירא (בראשית יח, יט) לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ הֳ' לַעֲשׂוֹת צְדָקָה וּמִשְׁפָּט?
ונראה לי בס"ד דהתם הקדים צדקה למשפט והיינו תחילה יתחיל בפשרה שהיא צדקה ואם לא יכול לגמור הדבר בפשרה אז יעשה משפט ובזה ליכא קושיא כלל אך הביא קרא דדוד המלך ע"ה דשם קדים משפט לצדקה ואי אפשר לפרש כן דאם עשה משפט אסור לעשות צדקה שהוא פשרה וכמו שאמר רבי שמעון בן מנסיא לקמן.
ועוד נראה לי בס"ד לתרץ גבי אברהם אבינו ע"ה כתיב יְצַוֶּה אֶת בָּנָיו וְאֶת בֵּיתוֹ אַחֲרָיו לַעֲשׂוֹת צְדָקָה וּמִשְׁפָּט שהוא מלמד לאחרים לעשות כן, ויש לפרש מלמד לדיינים לעשות משפט דוקא ומלמד לאחרים רועי בקר ודומיהן לעשות פשרה אבל הדיינים ודאי אסור להם לעשות פשרה זו צדקה ואם כן ליכא קושיא בזה, מה שאין כן בקרא דדוד שהיא מדבר בדוד המלך ע"ה עצמו שעושה משפט וצדקה שפיר מקשי והלא כל מקום שיש משפט אין צדקה ואיך נקיט תרתי בגוף אחד?
ומה שאמר (שמות לב, ה) 'וַיַּרְא אַהֲרֹן' וְאָמַר רַבִּי אֶלְעָזָר: רָאָה חוּר שֶׁזָּבוּחַ לְפָנָיו, נראה לי דריש וַיַּרְא  [217] שעולה מספר חוּר [214] עם כולל ג' אותיות.



קַשְׁיָא לֵיהּ לְרַבִּי: הַאי 'לְכָל עַמּוֹ'? 'לָעֲנִיִּים' מִיבָּעִי לֵיהּ! (שמואל ב ח, טו). קשא מה יתרץ תנא קמא לקושיא זו? ונראה לי כי דוד המלך ע"ה בסוד הלבנה דלית לה מגרמא כלום ולכך נקרא עני ועל כן קרי לעניים 'עַמּוֹ' שהם בחינתו או 'עִמּוֹ' בחיר"ק שהם במקום אחד.



"וְעִמָּכֶם בִּדְבַר מִּשְׁפָּט", אֵין לוֹ לַדַּיָן אֶלָּא מַה שֶּׁעֵינָיו רוֹאוֹת (דברי הימים ב' יט, ו). נראה לי בס"ד הטעם דייחס הדין לעינים כי בכוונות של המרכבה צריך לכוין עין ימין מרכבה אל חמשה הויו־ת [26×5=130] שהם מספר עין  [130] וכן בעין שמאל נמצא שניהם הם קלקל [260] שאם יראה בעיניו ראיה אמיתית אינו מקלקל הדין ואם לאו הרי זה קלקל הדין. ובזה יובן (תהלים כה, טו) עֵינַי תָּמִיד אֶל הֳ' שהיא מרכבה לשם הוי־ה 'כִּי הוּא יוֹצִיא מֵרֶשֶׁת רַגְלָי' שלא אטעה. ומספר שני עין יחד עולה עֲמָקִים [260] שצריך הדיין לשדד עמקים בראיית עיניו לכך תלה הדין בעיניו ואמר אֵין לוֹ לַדַּיָן אֶלָּא מַה שֶּׁעֵינָיו רוֹאוֹת.
וכתיב וְעִמָּכֶם בִּדְבַר מִּשְׁפָּט, הוא כי 'מִּשְׁפָּט' [429] עם הכולל ת"ל כמנין ה' פעמים אלקים [86×5=430] שעולים ת"ל ולכן כתיב וְנִקְרַב בַּעַל הַבַּיִת אֶל הָאֱלֹקִים (שמות כב, ז) ה' אלקים רצונו לומר ה' פעמים אלקים שעולים ת"ל כמנין משפט. ולכן כתיב (תהלים פב, א) בְּקֶרֶב אֱלֹקִים יִשְׁפֹּט, (דברים א, יז) כִּי הַמִּשְׁפָּט לֵאלֹהִים הוּא. ולזה אמר 'וְעִמָּכֶם בִּדְבַר מִּשְׁפָּט' רצונו לומר עמכם שם אלקים הרמוז במספר משפט.





גליון הש"ס - רבי עקיבא איגר

גמרא והא ר"ה תלמידיה דרב. עיין שבת דף קכח ע"א וש"נ:





ערוך לנר

בגמרא שנאמר פוטר מים: ק"ק שהרי זה יש לדרוש מסיפא דקרא דלפני התגלע לחוד או מפוטר מים לחוד ותרתי ל"ל וכבר העיר גם המהרש"א ע"ז. ולענ"ד י"ל דלכך נקט ר"ש בן מנסיא תרתי עד שלא תשמע דבריהם או משתשמע דבריהם כו' והיה די לומר עד שאי אינו יודע להיכן הדין נוטה כו'. אבל י"ל דרצה לפרש בזה הפסוק פוטר מים וגו' דרצה לומר דמן המובחר הוא בראשית מדון דהיינו מיד כשבאו לדין תהיה פוטר מים ע"י פשרה ואם לא עשית כן ועכ"פ יהיה זה לפני התגלע הריב קודם שתדע להיכן הדין נוטה וגם אידך דרשה דר"י בן לקיש דדרש על הדיין שיכול לומר איני נזקק לכם ג"כ דרש מפוטר מים ראשית מדון דהיינו בתחלה קודם שהתחיל הריב מיד כשבאו לדין תוכל להיות פוטר מים שתפטור עצמך מן הדין ואם לא עשית כן יהיה עכ"פ לפני התגלע הריב דהיינו קודם שתדע להיכן הדין נוטה דאח"כ לא תוכל לומר כן דכתיב לא תגורו מפני איש ולכן נקט גם הך תנא תרתי עד שלא תשמע דבריהם או משתשמע דבריהם ואי אתה יודע כו' ובזה מתורץ מה שהקשה בתורת חיים היאך משמע מלא תגורו דוקא קודם שתדע להיכן הדין נוטה דזה לא מלא תגורו יליף אלא מקרא דפוטר מים:



זכות לעני וחובה לעשיר: ודאי גם ברואה חובה לעני וזכות לעשיר לא ישתוק והא דנקט זכות לעני משום דרצה לדרוש קרא דלא תגורו דע"כ לא כתיב אלא בהא דרואה חוב לעשיר שלא יתירא מפני העשיר אבל ברואה חוב לעני לא צריך הכתוב להזהיר דמפני העני בלאו הכי לא יתיירא:



בתוספת ד"ה נגמר: לענ"ד י"ל עפ"י מה שכתבו התוס' ב"ק (דף ס"ט) ד"ה חייב דבאמירה איש פלוני אתה חייב עדיין אינו חייב לשלם עד שיאמרו לו ב"ד צא ותן לו ולכן אכתי שייך פשרה דמתירא הזוכה שמא לא יאמרו לו הב"ד תן לו:





מראית העין

האי לכל עמו לעניים מבעי ליה אלא אעפ"י שלא שילם מתוך ביתו זהו משפט צדקה וכו'. יש להרגיש דזה שאמרו אעפ"י שלא שילם מתוך ביתו יתר והול"ל לעניים מיבעי ליה אלא זהו משפט וצדקה משפט לזה שהחזיר לו ממונו וצדקה לזה שהוציא גזלה מתחת ידו. ותו דאם דוד הע"ה היה דן את הדין ככל דיין בעלמא מאי רבותיה. ואפשר דרבי לא עקר הדרשא דלעיל דאם היה עני משלם מתוך ביתו דודאי רבי דאתי מדוד מהפך בזכותיה כדאמרינן בעלמא. אך כונתו לישב מ"ש לכל עמו דנקט לכל עמו דאע"ג דלא שלם מתוך ביתו כשלא היה עני קרי ביה שהיה עושה משפט וצדקה שהוציא גזלה מתחת ידו ומשו"ה קאמר אעפ"י שלא שלם לומר דודאי הרבותא הוא שהיה משלם אם הוא עני אך נקט לכל עמו דלכי תדוק גם בדין פשוט שהיו עשירים קרי ביה עושה משפט וצדקה. ואפשר דדוד המלד ע"ה היה מכוין ליחד הדודים עושה מתקן משפט ת"ת וצדקה מ' והיה מכוין בשם כל ישראל וז"ש לכל עמו ודו"ק:





פתח עינים

והלא במקום שיש משפט אין שלום וכו' איזהו משפט שיש בו שלום זו פשרה. שמעתי מקשים דהרי אמרו לקמן דף ז' האי מאן דשקלי ליה גלימא בבי דינא ליזמר וליזיל ויליף לה מקרא דכתיב כל העם הזה על מקומו יבא בשלום ופירש"י בין הזכאי בין החייב ע"ש הרי דבמשפט גמור יש שלום ואיך קאמר הכא דבמשפט אין שלום עכ"ד. וכן ק"ק מאותה שאמרו פ"ק דברכות דינא שלמא בעלמא. ונראה דהכא דייק דאי קרא לא איירי אלא במשפט גמור לא לכתוב שלום דכשאומר משפט ידעינן דדינא שלמא בעלמא וזה נודע דע"י הדין יש שלום. והשתא דכתיב משפט שלום משמע דהוא דבר הנוסף על המשפט דעלמא דהוי שלום עוד יוסיף שלום תוספת אשלמא דעלמא הנמשך מן הדין כי הדיין שלום יעשה בתוך נתיבות משפט נוסף על הדין דאכלהו קאמר שפטו בשעריכם ואהא קשיא ליה דאם דבר נוסף ולא במשפט א"כ אפסדתן לדינא דכשיש משפט אין שלום כלומר האי שלום הנוסף ולכן דרש ליה בפשרה דהוא שלום וקאמר משפט דהפשרה תהיה קרובה לדין. ואחר זמן רב ראיתי להרב יפה מראה דעמד בזה במאמר הירושלמי בפרקין והאריך בזה ע"ש:





שערי תורת בבל

(ו ב) וכל המברך את יהודה ה"ז מנאץ וע"ז נאמר וכו'.—נראה דמברך זה אינו אלא כינוי (כמו "עד שיברך שם בשם", לקמן נו א), והמכוון; וכל המקלל את יהודה, דסבר שיהודה לשם שמים נתכוון שהיה ירא שמא ימות בבור או שמא יהרגו אותו אחיו.





רשימת שיעורים - הגרי"ד סולובייצ'יק

גמ'. נגמר הדין אי אתה רשאי לבצוע.
ופרש"י (בד"ה נגמר הדין) וז"ל שאמרו איש פלוני אתה זכאי איש פלוני אתה חייב עכ"ל. וכ"כ הרמב"ם (פכ"ב מהל' סנהדרין ה"ד) וז"ל במה דברים אמורים קודם גמר דין אע"פ ששמע דבריהם וידע להיכן הדין נוטה מצוה לבצוע, אבל אחרי שגמר הדין ואמר איש פלוני אתה זכאי איש פלוני אתה חייב, אינו רשאי לעשות פשרה ביניהן אלא יקוב הדין את ההר עכ"ל. אולם עיין בתוס' (ד"ה נגמר הדין) וז"ל כגון שכבר דקדקו בדין היטב וכמו גמרו את הדין דלא מיחסר אלא איש פלוני אתה חייב דכיון דנתברר כ"כ אין להטעותו לעשות פשרה שאילמלא היה יודע שנתברר דינו לזכות לא היה מתרצה לפשרה בשום ענין ופירש בקונטרס שכבר אמרו איש פלוני אתה זכאי ואיש פלוני אתה חייב, ולשון הש"ס מוכיח כן בודאי, אבל קשה מאי ביצוע שייך השתא אחר שנפסק הדין לגמרי עכ"ל. ונראה לבאר דהקשו התוס' דמאחר דפשרה צריכה הסכמת בעלי הדין להתפשר איך שייך פשרה לאחר שכבר נגמר הדין, דמדוע בע"ד שנמצא זכאי יסכים להתפשר ולהפסיד ממה שב"ד פסקו בעדו. וע"כ פירשו התוס' דכוונת הגמ' היא דב"ד דקדקו בדין היטב ולא מיחסר אלא איש פלוני אתה חייב איש פלוני אתה זכאי, ומשעה שב"ד כבר ביררו את הדין אסור לבצוע. ונמצא דרש"י ותוס' נחלקו האם האיסור לבצוע חל לאחר שב"ד ביררו את הדין או רק לאחר שב"ד כבר גמרו את הדין.
ועיין בהמשך התוס' וז"ל ומיהו כשמחייבין שבועה זה או זה שרי להו למימר לעשות הביצוע כדי ליפטר מעונש שבועה עכ"ל. וצ"ב מ"ש חיוב שבועה משאר גמר דין דא"א לבצוע לאחר גמר דין. ונראה לבאר דברי התוס' בכמה אופנים: א) י"ל דהפשרה היא על ענין השבועה שבאים להתפשר כמה שוה לשלם כדי שיפטר משבועה זו, וע"ז לא נגמר עדיין את הדין, ומשו"ה שפיר יכולין להתפשר. ב) י"ל דהא דאין עושין פשרה לאחר גמר דין היינו משום דלאחר שנגמר הדין וב"ד פסקו על א' שהוא זכאי והשני חייב אזי אין זה מן הנכון לומר שזה שזכאי יתפשר ולא יזכה במה שפסקו הב"ד, אבל היכא דליכא פסק דין שפלוני זכאי והשני חייב יתכן להתפשר, והיכא שב"ד פסקו חיוב שבועה דיכול לגבות ע"י שבועה י"ל דאין כאן פסק דין ברור שהוא זכאי ושהשני חייב, דאינו נוטל אלא בשבועה והיכא דליכא פסק דין מוחלט שא' זכאי והשני חייב, יתכן עדיין לעשות פשרה.
גמ'. ר"א בנו של ריה"ג אומר אסור לבצוע וכל הבוצע הרי זה חוטא וכל המברך את הבוצע הרי זה מנאץ וכו' אלא יקוב הדין את ההר שנא' כי המשפט לאלוקים הוא וכן משה היה אומר יקוב הדין את ההר אבל אהרן אוהב שלום ורודף שלום ומשים שלום בין אדם לחבירו שנא' תורת אמת היתה בפיהו ועולה לא נמצא בשפתיו בשלום ובמישור הלך אתי ורבים השיב מעון.
עיין ברש"י (ד"ה אסור לבצוע) וז"ל משבאו לדין אסור לדיינים לבצוע עכ"ל. ונראה דר"א בנו של ריה"ג סובר דלאחר שבאו לדין אסור לבצוע משום לא תטה משפט, דחל איסור הטיית משפט על הדיין. אבל לאהרן הכהן היה מותר לבצוע משום שלא באו לפניו לדין (כדפרש"י ותוס') ולא חל עליו האיסור דלא תטה משפט. ויתכן דמהפסוק "כי המשפט לאלוקים הוא" נלמד שיש איסור גם על בעלי הדין עצמם לעשות פשרה לאחר שכבר באו לדין, ואין האיסור חל רק על הדיינים לבדם.
גמ'. ר' אליעזר אומר הרי שגזל סאה של חיטין וטחנה ואפאה והפריש ממנה חלה כיצד מברך אין זה מברך אלא מנאץ וע"ז נאמר ובוצע ברך נאץ ה'.
עיין בתוס' (ב"ק דף סז. ד"ה אמר) שנחלקו הר"ת והר"י אם חל פסול מצוה הבאה בעבירה גם לאחר יאוש אם יאוש בכדי קונה, דהר"י סובר דאם קנה הגזלן את הגזילה בקנין גזילה דיאוש תו לא חל בה פסול מצוה הבאה בעבירה מאחר דנעשה החפץ שלו. משא"כ ר"ת סובר דמכיון שנעשה בה עבירה אע"פ שקנאה בקניני גזילה חל בו פסול מצוה הבאה בעבירה. דר"ת סובר דהפסול דמצוה הבאה בעבירה חל מחמת מעשה הגזילה, ולפיכך אע"פ שקנה הגזלן את החפץ ביאוש עדיין הוי מצוה הבאה בעבירה דמעשה הגזילה לא פקע ע"י הקנין. והתוס' הקשו על שיטת הר"י וז"ל דאמרינן בריש הגוזל (צד.) הרי שגזל סאה של חיטין טחנה לשה אפאה והפריש ממנה חלה כיצד מברך אין זה מברך אלא מנאץ ודחי ליה התם משום מצוה הבאה בעבירה אע"ג דקנה קודם לכן", ותירצו ע"ז התוס' לפי הר"י "לענין ברכה להזכיר שם שמים עליו ראוי להחמיר יותר". ודבריהם צ"ב, דמאי שנא קיום מצות ברכה משאר מצות, ואי ס"ל להר"י דלאחר שקנה הגזלן את החפץ בשינוי תו ליכא פסול מצוה הבאה בעבירה מאי שנא דלענין ברכה ראוי להחמיר יותר.
ונראה דהר"י סובר דחל דין מסוים דמצוה הבאה בעבירה בברכות, שאע"פ שקנה הגזלן את הגזילה עדיין יש איסור לברך ולהזכיר שם שמים עליו. דבהלכות ברכות חל דין מיוחד שאם הברכה נתקיימה ובאה ע"י עבירה אזי חל פסול בקיום מצות ברכה מדין מצוה הבאה בעבירה, ואע"פ שכבר קנה את החפץ בקניני גזילה. ונראה דזה נלמד מהפסוק "ובוצע ברך נאץ ה'", דאם הברכה נתאפשרה ע"י עבירה אין זה מברך אלא מנאץ. ואילו במצוה הבאה בעבירה דעלמא ס"ל להר"י דיסוד הדין דמצוה הבאה בעבירה תלוי בשם גזול בחפצא, ומאחר שקנה את הגזילה בדיני ממונות פקע מיניה חלות שם גזילה ולא הוי מצוה הבאה בעבירה.
ולכאורה יש להביא ראיה לשיטת הר"י מדברי הירושלמי (שבת פרק האורג ה"ג) לגבי הקורע על מתו בשבת דאע"פ שחייב מיתה מחמת חילול שבת יצא ידי מצות קריעה, והירושלמי מקשה על זה דמאי שנא מהאוכל מצה גזולה בפסח שאינו יוצא בה מצות מצה, ומשני "תמן גופא עבירה, ברם הכא הוא עבד עבירה, כך אני אומר הוציא מצה לרה"ר אינו יוצא בה יד"ח בפסח" (בתמיה). ומבואר מהירושלמי דיסוד הדין דמצוה הבאה בעבירה אינו משום שעשה מעשה עבירה בעת עשיית המצוה, דמה שעבר עבירה בבת אחת עם עשיית המצוה אינה פוסלת את המצוה. ולדעת הירושלמי רק היכא דאיכא "גופא עבירה" כלומר חפצא של עבירה אמרינן שחל פסול בקיום המצוה משום מצוה הבאה בעבירה. ולכן רק החפצא הגזולה דהיא גופא עבירה פסולה למצוה, משום דהחפצא של גזילה מהוה חפצא של עבירה, דחל בחפצא חלות שם גזולה ולכן הויא חפצא של עבירה, ופסולה למצוה. משא"כ הקורע בשבת על מתו, והאוכל מצה אגב הוצאה מרשות לרשות בשבת דיוצאים יד"ח, ולא חל בהו פסול מצוה הבאה בעבירה, מפני שאין כאן חפצא של עבירה אלא הגברא מקיים את המצוה ע"י עבירה, ובכה"ג ליכא פסול דמצוה הבאה בעבירה. ולכאורה מכאן יש סמך לשיטת הר"י דס"ל דלמ"ד יאוש בכדי קני ליכא פסול דמצוה הבאה בעבירה לאחר יאוש, דפקע חלות שם גזילה ועבירה מהחפץ דקנאו הגזלן והוי שלו בדיני ממונות, וליכא ביה דין מצוה הבאה בעבירה משום דתו לא הוי חפצא של עבירה.
אמנם ר"ת חולק ע"ז וסובר דאף לאחר שקנה הגזלן את החפץ ביאוש חל דין מצוה הבאה בעבירה, ולכאורה י"ל דר"ת סובר דהפסול דמצוה הבאה בעבירה חל מחמת מעשה הגזילה, דהיכא שהמצוה באה ע"י עבירה חל פסול דמצוה הבאה בעבירה, ומשו"ה ס"ל דאע"פ שקנה הגזלן את החפץ ביאוש עדיין הוי מצוה הבאה בעבירה, דמעשה הגזילה לא פקע ע"י הקנין. אמנם יתכן לומר דבאמת אף ר"ת סובר דיסוד הדין דמצוה הבאה בעבירה תלוי בחפצא של עבירה וכדמשמע מדברי הירושלמי (הנ"ל), ור"ת והר"י נחלקו רק לגבי מתי פקע חלות שם גזול מהחפצא. דהר"י סובר דהשם גזול שבחפצא הפוסל את החפצא למצוה תלוי בדין גזילה בדיני ממונות, ואי קנה הגזלן את הגזילה בדיני ממונות והוי שלו אזי פקע מיניה חלות שם גזול ולא הוי מצוה הבאה בעבירה – שאין כאן חפצא של עבירה. משא"כ ר"ת סובר דחלות שם גזול שבחפצא לגבי מצות אינו תלוי בדיני ממונות, ואע"פ שקנה הגזלן את החפץ בדיני ממונות ע"י יאוש מ"מ עדיין חל בחפצא חלות שם גזול לפוסלו ממצות, מאחר שבא לידו ע"י גזילה, ופסול מדין מצוה הבאה בעבירה. ור"ת סובר דאע"פ שקנה הגזלן את החפץ בקניני גזילה והוי שלו בדיני ממונות, לא פקע מהחפצא חלות שם גזול לפוסלו ממצות, וחל דין מצוה הבאה בעבירה משום דהוי חפצא של עבירה.59
ולכאורה יש להעיר דבשלמא לפי שיטת הר"י דס"ל דלאחר שקנה הגזלן את הגזילה ביאוש תו ליכא פסול דמצוה הבאה בעבירה, י"ל דמשו"ה בעינן קרא ד"ובוצע ברך נאץ ה'" למיליף דאם גזל סאה של חיטין וטחנה ואפאה והפריש ממנה חלה אין זה מברך אלא מנאץ. אמנם צ"ע לפי שיטת ר"ת דחל פסול מצוה הבאה בעבירה אף לאחר שקנה הגזלן את החפץ בקניני גזילה, א"כ למה בעינן פסוק מיוחד ד"ובוצע ברך נאץ ה'" ללמוד שאינו מקיים מצות ברכה, תיפוק"ל דהברכה פסולה משום דהוי מצוה הבאה בעבירה. וי"ל דאע"פ דלשיטת ר"ת בכה"ג לא יצא יד"ח מצות ברכה משום דהוי מצוה הבאה בעבירה, מ"מ הו"א דיברך משום שהפרשתו חלה להתיר את העיסה, וחל חלות שם חלה על מה שהפריש, וקס"ד דיברך על חלות היתר העיסה, וקמ"ל מקרא ד"ובוצע ברך נאץ ה'" שאינו מברך דאין זה מברך אלא מנאץ.60
והנה ביסוד דבר זה דקס"ד דהברכה חלה על חלות היתר העיסה, יש להביא סמך לזה דיעויין בתוס' בפסחים (ז. ד"ה בלבער) לענין אם מברכים ברכת להכניסו קודם המילה או אח"כ, וז"ל ולא נראה לר"ת דבפרק ר"א דמילה תניא המל אומר אשקב"ו על המילה אבי הבן אומר להכניסו משמע לאחר המילה מקומו, אע"ג דלהכניסו משמע להבא לא קשה דלא על זאת הנעשה עכשיו מברך אלא משבח ומודה להקב"ה שצונו על המילה כשתבא לידו, ותיקנוה כאן להודיע שזאת המילה נעשית לשם יוצרנו ולא לשם ע"ג וכו', ואין צריך לברך עובר לעשייתו אלא במקום שעושה המצוה הוא מברך אבל כשמברך אחר לא, ותדע שהרי ברכת אירוסין אינו מברך אלא אחר אירוסין עכ"ל. ועיין בט"ז (יו"ד סימן א' ס"ק י"ז) שביאר דר"ת סובר דברכת אירוסין וברכת להכניסו אינן בכלל ברכת המצות אלא הויין ברכת שבח והודאה, ומשו"ה מברך אותן אף לאחר האירוסין והמילה. אמנם לכאורה יש לדחות את דברי הט"ז דבשלמא ברכת אירוסין שפיר י"ל דהויא ברכת שבח והודאה, וכדמבואר ברא"ש (פ"ק דכתובות סי' י"ב) דמשום הכי אין מברכין אשקב"ו לקדש את האשה, ואין נוסח הברכה כשאר ברכות המצוה שהרי מאריכין בה על האיסור דארוסה וההיתר דנשואה, ולכן מסתבר דהוי ברכת שבח והודאה. משא"כ ברכת להכניסו דנוסח הברכה היא אשקב"ו כשאר ברכות המצוה, וא"כ מסתבר דברכת המצוה היא, וצ"ע בדברי ר"ת שהשווה ברכת אירוסין וברכת להכניסו דתרווייהו נאמרין לאחר המעשה, דמשמע דס"ל דיש חד טעמא לתרווייהו. ונראה לבאר דר"ת סובר דברכת להכניסו וברכת האירוסין מהויין גדר בפ"ע של ברכת המצוה דהיינו שחלה הברכה על החלות שבאה מכח מעשה המצוה. דברוב מצות כגון בסוכה וציצית ושופר, תקנו חכמים את ברכת המצוה על מעשה המצוה, ולכן דוקא זה שעושה המצוה מברך ולא אדם אחר. משא"כ בברכת המצוה דחלה על חלות, אף אדם אחר יכול לברך. והנה הראשונים (עיין בתוס' רי"ד שבת דף קלז: ד"ה המברך) הקשו מ"ט מברכין שתי ברכות על מצות מילה, דהיכן מצינו ב' ברכות על מצוה אחת. וי"ל דברכת על המילה שמברך המוהל עובר לעשייתן חלה על מעשה המילה. אולם בנוסף למעשה המילה חל נמי חלות מכח מעשה המילה, דחל על הנימול חלות שם בן ברית, דחלות שם בן ברית נוגע להכשר הגברא לעבודת הקרבנות ולאכילת קדשים, ועל חלות השם של בן ברית חלה הברכה השניה דלהכניסו בבריתו של אברהם אבינו, וברכת להכניסו הויא ברכת המצוה שחלה על החלות שבא מכח מעשה המצוה. ונראה דמהאי טעמא ס"ל לר"ת דאף אחר יכול לברך ברכת להכניסו, דהחלות שם בן ברית שייכת לכל ישראל, וע"כ רשאי אדם אחר לברך ברכה זו, דענין זה דחלות שם בן ברית שייך אף אליו. ומשום הכי סובר ר"ת דמברכין ברכת להכניסו לאחר המילה, דמכיון שהברכה חלה על חלות השם דבן ברית מברכין אותה לאחר שחלה החלות. ונראה דאף ברכת אירוסין אינה ברכת שבח והודאה בעלמא, אלא ברכת המצוה היא דחלה על חלות השם דאשת איש שחל מכח מעשה הקידושין. ולפיכך כל אדם יכול לברך ברכה זו, דחלות שם אשת איש נוגעת לכל ישראל, ומאחר דברכת אירוסין הוי ברכה על החלות שבא מכח מעשה הקידושין סובר ר"ת דמברכין אותה לאחר האירוסין. ונראה דמשו"ה מזכירין בנוסח ברכת אירוסין איסור עריות וארוסות והיתר הנשואות, דהברכה היא על חלות האישות והברכה מבארת את הגדר של חלות האישות, אשר עליה חלה הברכה.
ועוד יש להביא ראייה ליסוד זה דיש גדר דברכת המצוות שניתקנו על החלות מפסק הרמב"ם (פ"ו מהל' עירובין הכ"ד) וז"ל כשם שמברכין על עירובי חצירות ושתופי מובאות כך מברכין על עירובי תחומין. והשיג ע"ז הראב"ד וז"ל והיכן צונו לערב בתחומין בשלמא עירובי חצירות ושתופי מובאות יש בהן היכר לשבת שלא להוציא לרה"ר אלא הא קולא נפקא מיניה לשבת ולא חומרא וכו' והיאך יאמרו וצונו על מצות עירוב עכ"ל. ויש ליישב שיטת הרמב"ם דס"ל דהברכה אינה חלה על מעשה מצות הנחת עירוב דליכא מצוה לערב בתחומין, אלא הברכה חלה על חלות ההיתר הבא ע"י העירוב, ומשו"ה סובר הרמב"ם דאף בעירוב תחומין מברכים.
ועוד יש להביא ראייה ליסוד זה מדברי הרמב"ן (עיין בהשגת הרמב"ן לספר המצוות שורש א') שכתב וז"ל וכן נטילת הידים אין מצותה בחיוב כלל ולא הטילו חכמים על אדם שיטול ידיו כלל ולאכול, והנטל עשר פעמים ביום ואוכל, אין לזה מצוה יותר מזה, אבל אלו היתר והכשר האיסור הן, דומה למצות השחיטה שתקנו בה נמי וצונו על השחיטה וכו' עכ"ל. ומבואר להדיא בדברי הרמב"ן דשייך לברך ברכת המצוה בלשון וצונו על חלות היתר והכשר. ומלשון הרמב"ן משמע דס"ל דזוהי נמי גדר הברכה בברכת השחיטה, ונל"ב דליכא קיום מצוה במעשה השחיטה, אלא יסוד דין שחיטה הוא דהוי מתיר להפקיע את האיסורים דאבר מן החי ונבילה, וי"ל דברכת השחיטה נמי הוי ברכה שנתקנה על חלות ההיתר שבא מכח מעשה השחיטה. והרמב"ן משווה ברכת השחיטה וברכת נט"י דתרווייהו הויין ברכת המצוה שניתקנו על חלות ההיתר שבא מכח מעשה המצוה. ומבואר דחל ברכת המצות על חלות ההיתר שבא מכח מעשה המצוה, ולפי"ז י"ל דברכת הפרשת חלה היא על חלות היתר העיסה, ואע"פ דלשיטת ר"ת אף לאחר יאוש חל דין מצוה הבאה בעבירה ואם מברך אינו מקיים מצות ברכה, מ"מ קס"ד דיברך על חלות היתר העיסה, ומשו"ה צריך ללמוד מהפסוק "ובוצע ברך נאץ ה'" דאינו מברך.
והנה עיין בבית שמואל (אה"ע סימן כ"ח ס"ק ט"ז) דס"ל דאע"פ דקיי"ל גזל ולא נתיאשו הבעלים שניהם אינם יכולין להקנות זה משום דאינו שלו וזה משום שאינו ברשותו, מ"מ הנגזל יכול להקנות את החפץ הגזול להגזלן בדוקא. וי"ל דבציור כזה אף לר"ת יכול הגזלן לצאת יד"ח וליכא פסול דמצוה הבאה בעבירה, דתו לא חל חלות שם גזול בחפצא, דהגזלן לא קנאה בקניני גזילה גרידא אלא בקנין בעלמא. ולפי"ז י"ל דלציור כזה דליכא פסול מצוה הבאה בעבירה בעי קרא ד"ובוצע ברך נאץ ה'", דאף אם הקנה הנגזל את החיטין לגזלן מ"מ לא יברך, דאין לברך ברכה שנתאפשרה ע"י עבירה.61
גמ'. ר"ש בן מנסיא אומר שנים שבאו לפניך לדין עד שלא תשמע דבריהם או משתשמע דבריהן ואי אתה יודע להיכן הדין נוטה אתה רשאי לומר להן צאו ובצעו משתשמע דבריהן ואתה יודע להיכן הדין נוטה אי אתה רשאי לומר להן צאו ובצעו וכו'.
יש לעיין בשיטת ר"ש בן מנסיא אי ס"ל כר"א בנו של ריה"ג דאסור לבצוע מדין לא תטה משפט, אולם סובר שהאיסור לבצוע אינו חל אלא לאחר שבאו לדין, וס"ל לר"ש בן מנסיא דהגדר דבאו לדין היינו דשמעו ב"ד דבריהם ויודעים להיכן הדין נוטה, ולא סתם משבאו לב"ד וסידרו לפני ב"ד את טענותיהן. או"ד י"ל דר"ש בן מנסיא ס"ל דמותר לבצוע (או מצוה לבצוע כר' יהושע בן קרחה) אמנם לאחר שיודע הדיין להיכן הדין נוטה אזי חל איסור לבצוע משום לא תגורו מפני איש, ולא משום איסור הטיית משפט. דר"ש בן מנסיא סובר דמותר לבצוע (או מצוה לבצוע) רק היכא שהדיין עושה הפשרה משום טובת בעלי הדין, אבל אם הדיין רוצה לדון פשרה לטובת עצמו או משום שרוצה להסתלק מן הדין מפני היראה אזי אסור לו לבצוע דחל איסור לא תגורו מפני איש. וי"ל דנפ"מ בין ב' צדדים אלו הוא באופן שעבר הדיין ועשה פשרה לאחר שיודע להיכן הדין נוטה האם בדיעבד חלה הוראת פשרה או לא, דלפי הצד דר"ש בן מנסיא ס"ל דמשבאו לדין אסור לבצוע, והיכן ששמע הדיין את דבריהם ויודע להיכן הדין נוטה חשיב משבאו לדין, י"ל שאם עשה פשרה לאחר שבאו לדין ויודע להיכן הדין נוטה אזי לא חלה הפשרה דחל איסור לבצוע מדין לא תטה משפט, ואין הפשרה חלה כלל. משא"כ לפי הצד דס"ל דחל איסור לבצוע מדין לא תגורו מפני איש י"ל דחלה הפשרה אלא שהדיינים עוברים על איסור צדדי דלא תגורו מפני איש, ובדיעבד חלה הפשרה אף לאחר שבאו לדין.
גמ'. וריש לקיש אמר שנים שבאו לדין אחד רך ואחד קשה עד שלא תשמע דבריהם או משתשמע דבריהם ואין אתה יודע להיכן הדין נוטה אתה רשאי לומר איני נזקק לכם שמא נתחייב חזק ונמצא חזק רודפו משתשמע דבריהן ואתה יודע להיכן הדין נוטה אי אתה יכול לומר להן איני נזקק לכם שנא' לא תגורו מפני איש.
בחידושי הר"ן הביא את שיטת הריא"ף שפירש ונמצא חזק רודף את הבעל דין השני הרך, ודלא כמו שכתוב ברי"ף שלפנינו "ונמצא רודף את הדיין" כדפרש"י ותוס'. ונראה דלפי שיטת הריא"ף (המובא בר"ן) קודם שיודע הדיין להיכן הדין נוטה רשאי לסלק את עצמו אם הוא חושש שמא ירדוף בעל דין החזק את בעל דין הרך, אך אם ירא הדיין לעצמו מבעל הדין החזק אסור לו לסלק את עצמו אפילו קודם שיודע להיכן הדין נוטה. אך לפי רש"י ותוס' י"ל שאם הדיין ירא לעצמו מבעל דין החזק אזי מותר לו לסלק את עצמו מן הדין קודם שיודע להיכן נוטה.
גמ. ר' יהושע בן קרחה אומר מניין לתלמיד שיושב לפני רבו וראה זכות לעני וחובה לעשיר מניין שלא ישתוק שנאמר לא תגורו מפני איש.
ופרש"י (בד"ה שיושב לפני רבו) וז"ל ובא דין לפני רבו ולא לפניו, וראה התלמיד זכות לעני וחובה לעשיר ורבו טועה בדין, מניין שלא יחלוק כבוד לרבו וישתוק ת"ל וכו' ולקמן מפרש מאי משמע דלא תגורו לשון כינוס הוא עכ"ל. יש לדקדק מדוע נקט הגמ' דוקא ציור כזה שתלמיד שראה זכות לעני לא ישתוק משום לא תגורו מפני איש, דלכאורה ה"ה כשראה התלמיד זכות לעשיר ורבו טעה בדין לא ישתוק מפני כבוד רבו, דלא תגורו מפני איש. ועוד יש להעיר דלכאורה דין זה נכלל בדין דכל מקום שיש חילול ה' אין חולקין כבוד לרב (עירובין דף סג.), ומאי קמ"ל ר' יהושע בן קרחה. וי"ל דאם ראה התלמיד שרבו טעה אזי הוא חייב לומר לו או להורות בפניו משום דכ"מ שיש חילול ה' אין חולקים כבוד לרב, אולם כאן מיירי שראה התלמיד זכות לעני וירא שמא אם יהפך הדין העשיר ירדוף את רבו, וקמ"ל ריב"ק דאסור לתלמיד לשתוק דלא תגורו מפני איש, דחל איסור לא תגורו אף כשאינו ירא לעצמו אלא ירא לאחרים.
59 ועיין בתוס' רבינו פרץ ב"ק דף סח.(ד"ה ר' יוחנן אמר חייב) דר"ת והר"י נחלקו נמי בדין גזלן שטבח ומכר לאחר יאוש אי חייב דו"ה או לא, דלר"י אינו חייב משום דכבר קנה את הגזילה ביאוש ופקע מהחפץ חלות שם גזול ומשו"ה אינו חייב בדו"ה. משא"כ ר"ת סובר דאע"פ שקנה הגזלן את הגזילה בקניני גזילה לא פקע מהחפץ חלות שם גזול ומשו"ה חייב בדו"ה. ומבואר דיסוד פלוגתת הר"י ור"ת הוא האם פקע שם גזול מהחפץ ביאוש וקניני גזילה, אולם לכו"ע יסוד הדין דמצוה הבאה בעבירה תלוי בחפצא של עבירה, וכדברי רבינו זצ"ל.
60 ועוד י"ל דשיטת ר"ת נאמרה ביאוש דעדיין הוי אותו חפצא הגזול, משא"כ לאחר שינוי דהוי חפצא אחר דאזי תו לא הוי מצוה הבאה בעבירה, והגזה"כ בברכה היא דלגבי ברכה אמרינן בוצע ברך נאץ ה' גם לאחר שינוי.
61 ועיין עוד ברשימות שיעורים למס' ברכות דף מה. בענין ברכה על דבר האסור.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

